Sinan Kaloğlu

Sinan Kaloğlu (10 İyul 1981, Tunceli) – Türkiyə futbolçusu. Sinan Kaloğlu hazırda legioner həyatı yaşasa da daha çox öz ölkəsində çıxış edib.

 Karyerası 

Peşəkar karyerasına 1999-2000 mövsümündə Bolusporda başlayan Sinan qısa zaman kəsiyində Altayın maraq dairəsinə düşüb. Nəticədə bu komandaya üz tutan forvard 2000-2003-cü illər aralığında meydana çıxdığı 63 oyunda 27 qola imza atıb. Bu səbəbdən Türkiyənin aparıcı klublarından Beşiktaşın diqqətini çəkən Kaloğlu növbəti 3 ildə bu komandanın şərəfini qoruyub və "ağ-qaralı" formada keçirdiyi 22 oyunda cəmi 1 qol vurub. Lakin İstanbul təmsilçisində rəqabətin böyük olması üzündən 2004-2005 mövsümündə Diyarbəkirspor (33 oyun, 11 qol), 2005-2006 mövsümündə isə Manisasporda (25 oyun, 7 qol) icarə əsasında çıxış etmək məcburiyyətində qalıb. 2006-cı ildə isə Bursaspor Sinanın transfer hüquqlarına yiyələnib. Nəticədə 2 mövsüm Bursa təmsilçisində çıxış edən hücumçu burdakı çıxışıyla hətta Avropa klublarının da diqqətini çəkməyi bacarıb. Bursasporda 35 oyuna 10 qol vuran Kaloğlu ötən mövsüm Almaniya klublarından Bohumun təklifini müsbət cavablayır. Lakin burda bir mövsüm ərzində keçirdiyi 18 oyunda rəqib qapılarına cəmi 3 dəfə yol tapmağı bacaran forvard Hollandiyaya üz tutmaq məcburiyyətində qalır. Bu ildən Vitessdə top qovan futbolçu keçirdiyi 5 oyunda rəqib qapılarına iki qol vurub.

 İstinadlar 

 Xarici keçidlər 
Profil – transfermarkt.de 
Profil – tff.org
Profil – national-football-teams.com

Kateqoriya:Türkiyə futbolçuları
Kateqoriya:1981-ci ildə doğulanlar
Kateqoriya:Legioner Türkiyə futbolçuları
Kateqoriya:Bundesliqa oyunçuları
Kateqoriya:Erediviziya oyunçuları
Kateqoriya:Türkiyənin kişi futbolçuları
Kateqoriya:Beşiktaş PFK oyunçuları
Kateqoriya:Türkiyə U-21 milli futbol komandasının oyunçular
Kateqoriya:Bursaspor oyunçuları
Kateqoriya:Türkiyə Super Liqası oyunçuları
Kateqoriya:Türkiyə Super Liqası baş məşqçiləri
Kateqoriya:Altay SK oyunçuları
Kateqoriya:Türkiyə A2 milli futbol komandası futbolçuları
Kateqoriya:Türkiyə A2 milli futbol komandası futbolçuları
Kateqoriya:Antalyaspor oyunçuları